เลื่อนถก ฮอร์โมนซีซั่น 1 หลังแกรมมี่ยื่นเอกสารเพิ่ม แจงเนื้อหาดี
กรณีมีผู้ร้องเรียนซีรีส์ฮอร์โมน วัยว้าวุ่น ซีซั่น 1 ว่าละครเรื่องนี้มีเนื้อหาไม่เหมาะสมต่อเด็กและเยาวชนที่รับชม อาทิ ฉากนักเรียนทะเลาะวิวาท ฉากสูบบุหรี่โดยไม่มีคำเตือนขึ้นที่หน้าจอโทรทัศน์ และฉากมีเพศสัมพันธ์ในห้องน้ำชาย ซึ่งอาจเป็นการชี้นำให้เลียนแบบพฤติกรรมดังกล่าว13 ส.ค.2557 เดลินิวส์ออนไลน์รายงานว่า ที่สำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ (กสทช.) พ.อ.นที ศุกลรัตน์ รองประธาน กสทช. และประธานคณะกรรมการกิจการกระจายสียงและกิจการโทรทัศน์ (กสท.) กล่าวภายหลังการประชุมบอร์ดว่า คณะอนุกรรมการกำกับผังและเนื้อหารายการ ที่มี พล.ท.พีระพงษ์ มานะกิจ เป็นประธาน ได้ขอถอนวาระการพิจารณาบทลงโทษซีรีส์ฮอร์โมน วัยว้าวุ่น ซีซั่น 1 เนื่องจากทางแกรมมี่ผู้ผลิตซีรีส์ดังกล่าวได้ยื่นเอกสารเพิ่มเติม เช่น จดหมายชื่นชมจากสำนักงานสนับสนุนกองทุนส่งเสริมสุขภาพ (สสส.) ว่าซีรีส์เรื่องดังกล่าวถือว่ามีเนื้อหาที่ดีทั้งนี้ บอร์ด กสท.จะต้องรอจนกว่าทางคณะอนุกรรมการฯจะส่งรายละเอียดดังกล่าวกลับมาให้บอร์ด กสท. พิจารณาอีกครั้งโดยเนื้อหาต้องไม่ขัดต่อมาตรา 37 พ.ร.บ.การประกอบกิจการกระจายเสียงและกิจการโทรทัศน์พ.ศ.2551 แต่ไม่เกี่ยวข้องกับซีซั่น 2 ที่กำลังออกอากาศอยู่แต่อย่างใดผู้สื่อข่าวรายงานว่า ก่อนหน้านี้ พล.ท.พีระพงษ์ ได้เรียกทางแกรมมี่ พร้อมทีมผู้ผลิตซีรีส์เข้าหารือช่วงการเขียนบทซีซั่น 2 และกำชับขอให้เนื้อหาซีซั่น 2 ซึ่งจะมีเรื่องเกี่ยวกับยาเสพติดต้องไม่ขัดต่อมาตรา 37 รวมทั้งไม่ทำให้ก่อให้เกิดจิตนาการในทางที่ไม่ดีเหมือนซีซั่นแรกที่เคยมีปัญหาก่อนหน้าด้าน สุภิญญา กลางณรงค์ หนึ่งในบอร์ด กสท. ทวีตผ่านทวิตเตอร์ส่วนตัว ระบุว่า คิดว่าเสียงกรรมการในบอร์ด กสท. แตกมาก เลยยังไม่ฟันธงไม่ได้ว่าสุดท้ายเนื้อหา ฮอร์โมน ซีซั่น 1 ผิดกฏหมายหรือไม่ ต้องถกกันต่อไปสุภิญญา กล่าวต่อว่า อย่างไรก็ตาม การจัดเรทของฮอร์โมน ภาคแรกมีปัญหา เพราะแม้ออนแอร์ดึกแต่กลับมารีรันตอนเช้า อันนี้ ส่วนตัวคิดว่า ช่องควรถูกตักเตือน ส่วนฮอร์โมน ซีซั่น 2 ออนแอร์ เรท 18+ หลัง 22.00 น. โดยไม่กลับมารีรันตอนเช้าแล้ว แต่การเผยแพร่ต่อในเน็ต ถ้าไม่ผิด พ.ร.บ.คอมพิวเตอร์ฯก็ไม่เป็นไรที่มา:
 กรณีมีผู้ร้องเรียนซีรีส์ฮอร์โมน วัยว้าวุ่น ซีซั่น 1 ว่าละครเรื่องนี้มีเนื้อหาไม่เหมาะสมต่อเด็กและเยาวชนที่รับชม อาทิ ฉากนักเรียนทะเลาะวิวาท ฉากสูบบุหรี่โดยไม่มีคำเตือนขึ้นที่หน้าจอโทรทัศน์
กสท.,กสทช.,มาตรา 37,สุภิญญา กลางณรงค์,ฮอร์โมน ซีซั่น 1,ฮอร์โมน วัยว้าวุ่น,เด็กและเยาวชน,เสรีภาพในการแสดงออก,แกรมมี่